כנסיית סנט אואן

[ממוזער|300px|כנסיית סנט אואן - מבט כללי מ[קתדרלת רואן.]]
[ממוזער|300px|פנים הכנסייה ב[סגנון גותי קורן בעוד שחלון הרוזטה הוא בסגנון גותי לוהב]]
ממוזער|300px|מבט כולל על הכנסייה מדרום. משמאל - החזית המערבית, מימין - מגדל המנורה.
[ממוזער|300px|ה[עוגב של קאבייה-קול וחלון רוזטה של החזית המערבית]]
[ממוזער|300px|מבט ממזרח על מגדל המנורה ועל ה[אפסיס והגנים שמסביבו]]
**כנסיית מנזר סנט אואן ברואן** (בצרפתית: **Abbatiale Saint-Ouen de Rouen**) היא כנסייה גותית ומונומנט לאומי ברואן שבצרפת. היא מפורסמת בגודלה הרב, בהיותה דוגמה מצוינת לאדריכלות גותית ובעוגב המפורסם של קאבייה-קול.

## היסטוריה
המנזר (שנקרא בעבר abbaye de Saint-Ouen) היה אחד המנזרים הבנדיקטיניים החשובים והחזקים ביותר בנורמנדי. עבודות על הכנסייה הנוכחית החלו ב-1318, אך עוכבו בשל מלחמת מאה השנים, והעבודה הסתיימה רק במאה ה-15 בסגנון גותי Rayonnant. המנזר נבזז ב-1562. ב-1800 עבר בית העירייה לשכון במבנה מגורי הנזירים הישן. החזית הלא גמורה הושלמה בשנים 1846–1851 עם זוג צריחים מחודדים במרקם תחרה.

## אדריכלות
אורכה של הכנסייה 137 מטר וגובה קמרונות הספינה הראשית 33 מטר. יש לה גם "מגדל-מנורה", שדרך חלונותיו חודר אור ומציף את פנים הכנסייה. מגדל המנורה בנוי כמתומן מעל מקום המצלב ומתנשא לגובה 115 מטרים.

בכנסייה חלונות זכוכית לבנה, רובם מהמאה ה-14, ולצד פאנלים לבנים של זכוכית נקייה וקפואה כוללים גם ויטראז'ים. למרות שרוב הכנסייה והויטראז'ים הם בסגנון גותי קורן (Rayonnant), חלונות הרוזטה הם מאוחרים יותר ומעוצבים בסגנון גותי לוהב (Flamboyant).

החזית, שעיצב אנרי גרגואר, עברה שיפוץ ושיקום בשנים 1846–1851.

## הגן
גן המנזר הישן נקרא כיום "גן בית העירייה". בין השאר ניתן לראות בו, ליד "שער המרמוזטים", העתק של אבני יילין, שניתנו לעיר במתנה מדנמרק ב-1911, לציון יובל האלף לדוכסות נורמנדיה. לא רחוק משם, פסל אבן מאת ארסן לטלייה של הוויקינג רולו מנורמנדי, מייסד דוכסות נורמנדיה, ופסל-ראש מארד של המשורר הבלגי הסימבוליסט אמיל ורהארן, שנפל תחת גלגלי רכבת ברואן ב-1916. מצפון לכנסיית המנזר ישנה בריכה המעוטרת בפסל של אלכסנדר סכונוורק, המתאר את חטיפתה של הנסיכה דיאנירה בידי הקנטאור נסוס.

## העוגב
העוגב של קאבייה-קול נבנה ב-1890, והוא שחזור של העוגב של קרספן קרלייה משנת 1630, בתיבה המקורית שלו. עוגב זה שרד מאז ללא שינויים משמעותיים ונחשב לאחד העוגבים החשובים בצרפת. נגן העוגב שארל-מארי וידור (Charles-Marie Widor), שאמר על הכלי בעל ארבע המקלדות ו-64 הרגיסטרים כי הוא "מיכלאנג'לו של העוגב", הקדיש לו את "הסימפוניה הגותית" מס' 9 פרי עטו.

## מידות
* אורך: .
* גובה הספינה הראשית: .
* גובה מגדל המנורה: .

## גלריה

File:Church Saint Ouen+.jpg|החזית המערבית
File:Abbatiale Saint-Ouen vue depuis la cathédrale Notre-Dame de Rouen.jpg|מבט מדרום על הכנסייה וסביבותיה
File:Abbatiale Saint Ouen2.jpg|האפסיס, מבט ממזרח
קובץ:StOuen0016.jpg|כנסיית סנט אואן, חזית מערבית (תמונה מהמאה ה-19)

File:Abbatiale Saint-Ouen de Rouen 15-8-2013 14-41-44.JPG|הספינה הראשית, מבט מזרחה
File:Rouen France Church-Saint-Ouen-02.jpg|מבט מדרום-מזרח
Image:StOuentotal.jpg|מבט מצפון מערב
Image:RouenStOuenOrgue.jpg|עוגב הכנסייה

Image:Plan.eglise.Saint.Ouen.png|תוכנית הכנסייה
File:St. Ouen, Rouen, France, n.d.. (2788174600).jpg|מבט מצפון על הכנסייה
File:Rouen, Abbatiale St. Ouen (7).JPG|בית המקהלה

Image:Stouen2.jpg|מבט ממזרח
File:Rouen France Église-Saint-Ouen-de-Rouen-05.jpg|הספינה הראשית, מבט מערבה
File:Détail de la toiture côté sud.JPG|תמיכות דואות
File:Rouen, Abbatiale St. Ouen (4).JPG|פרטי החזית

File:Trinité façade occidentale église Saint-Ouen de Rouen.JPG|פרטי פיסול בחזית המערבית
File:Zoom sur la tour.JPG|מגדל המנורה
File:Rouen, Abbatiale St. Ouen (5).JPG|פרטי מבנה הקיר
File:Postcard of L'eglise St Ouen, Rouen, France (6221407982).jpg|החזית המערבית
File:Abbaye Saint-Ouen de Rouen, South-West View from Mont Gargan 140215 3.jpg|מבט מדרום-מזרח


## ראו גם
* קתדרלת רואן
* כנסיית סן מקלו
* אדריכלות גותית

## קישורים חיצוניים

* 
* כנסיית סנט אואן, באתר Sacred Destinations
* מידע ותמונות, באתר Structurae.de
*  גלריה של תמונות של כנסיית סנט אואן דה רואן, פליקר
* ביקורות של תיירים על כנסיית סנט אואן

קטגוריה:צרפת: כנסיות בסגנון גותי
קטגוריה:רואן
קטגוריה:נורמנדי עילית: מבנים
קטגוריה:נורמנדי: מבנים